stanford-oval/wikipedia huggingface dataset:
Väinö Kilpiäinen

Väinö Armas Kalevi Kilpiäinen (16. kesäkuuta 1929 Joutseno – 4. marraskuuta 1973 Oulu) oli suomalainen sekatyömies, joka surmasi pitkäperjantain iltana 3. huhtikuuta 1953 Muhoksella Soson rautatieseisakkeella ryöstökeikan aikana neljä ihmistä vasaralla. Uhrit olivat 59-vuotias pysäkinhoitaja Väinö Akseli Niemi (s. 18. helmikuuta 1894), tämän 57-vuotias vaimo Elli Johanna Niemi (s. 29. joulukuuta 1895), 18-vuotias tytär Leila Johanna Niemi (s. 21. helmikuuta 1935) ja 6-vuotias pojantytär Pirkko Helena Niemi (s. 6. lokakuuta 1946).
Surmatöiden jälkeen Kilpiäinen räjäytti työmaalta hakemallaan dynamiitilla auki aseman kassakaapin, jossa ei kuitenkaan vastoin hänen luulojaan ollut yhtään rahaa. Tämän jälkeen Kilpiäinen meni Niemien asuntoon, varasti sieltä noin 100 000 markkaa rahaa (vastaa noin 3 150 euroa 2013 hintatasossa), pieniarvoista omaisuutta, muun muassa 22 äänilevyä, Saksan, Ruotsin ja Neuvostoliiton kolikoita, viisi metriä naisten pukukangasta ja aurinkolasit.
Kilpiäinen pakeni surmapaikalta kävellen. Kävelyn aikana hänen takaansa tuli taksi, jonka kyydillä hän ajoi Ouluun. Matkan hän maksoi varastamallaan 5 000 markan setelillä.
Kilpiäinen jäi kiinni muun muassa vuokraisäntänsä antaman vinkin ansiosta. Hän oli ollut poissa kotoaan tekoaikaan ja hermostunut paljon julkisuutta saaneesta nelossurmasta puhuttaessa. Lisäksi Kilpiäinen oli unohtanut surmapaikalle puukkonsa, jota hän oli käyttänyt panosten tekemiseen ja josta saatiin hänen sormenjälkensä.
Motiiviksi ryöstöön Kilpiäinen kertoi taloudellisen ahdingon. Hänellä oli vaimo ja pieni tytär elätettävänä, mutta palkkatulot olivat hyvin vähäiset.
Kilpiäinen tuomittiin Muhoksen kihlakunnanoikeudessa 23. toukokuuta 1953 ryöstöstä ja neljästä eri murhasta, kustakin elinkaudeksi kuritushuoneeseen. Oikeudenkäynti pidettiin turvallisuussyistä Oulun lääninvankilassa. Kilpiäinen oli aikaisemmin tehnyt täyden tunnustuksen, mutta oikeudenkäynnissä hän yritti siirtää osavastuun teosta olemattoman rikostoverin tilille. Vaasan hovioikeus vahvisti elinkautistuomion saman vuoden syksyllä. Mielentilatutkimusta Kilpiäiselle ei tehty.
Kilpiäinen alkoi vankeusaikanaan syvästi katua surmatekoja ja sairastui tämän vuoksi joutuen olemaan jatkuvasti lääkehoidon alaisena. Sairastumista pahensi yksinäisyys, sillä muut vangit eivät osoittaneet ymmärrystä Kilpiäisen surmatöille. Avioeron ottanut vaimo ja tytär eivät pitäneet häneen mitään yhteyttä vankeusaikana. Kilpiäisen äiti oli ainoa, johon hänellä oli yhteys ulkomaailmassa.
Kilpiäinen istui vankilassa 20 vuotta ja kuoli lääkehoidon aiheuttamaan rasitukseen 4. marraskuuta 1973. Presidentti Kekkonen oli toistuvasti hylännyt Kilpiäisen tekemät armonanomukset.
Kirjallisuutta

”Kammottava pitkäperjantai.” Poliisi kertoo 1977.
Suo-Yrjö, Pia: Soson peto: Soson rautatiepysäkillä vuonna 1953 tapahtunut ryöstömurha ja sitä seurannut julkinen keskustelu kuolemanrangaistuksesta.  (Suomen historian Pro gradu -tutkielma)  Joensuu:  Joensuun yliopisto, yhteiskunta- ja aluetieteiden tiedekunta, 2009.  Tutkielman verkkoversio (PDF) (viitattu 5.7.2011).
Sanhedrin

Sanhedrin-istunto käynnissä, piirros vuodelta 1883.
Sanhedrin (m.kreik. Συνέδριον, synedrion; hepr. סנהדרין, sanhedrin) oli juutalaisten ylin tuomioistuin antiikin ajalla.
Sanhedrin perustettiin sen jälkeen, kun juutalaiset olivat palanneet Israelin alueelle Babylonian pakkosiirtolaisuusajan jälkeen vuoden 539 eaa. paikkeilla. Sen muodostivat 71 "vanhinta". Sanhedrin toimi myös neuvottelukuntana ja lakeja säätävänä elimenä. Roomalaisvallan aikaan Sanhedrinin valta oli rajallinen. 
Roomalaisvalta ei ollut esimerkiksi antanut Sanhedrinille oikeutta määrätä kuolemanrangaistuksesta, jonka vuoksi Raamatun mukaan Jeesus Nasaretilaisen kuolemantuomio piti saada roomalaiselta käskynhaltijalta Pontius Pilatukselta. 
Sanhedrin lakkasi olemasta 300-luvulla.
Vile (yhtye)

| Vile |
| --- | --- |

Tiedot
Toiminnassa:  1996–
Tyylilaji:  melodinen death metal brutaali death metal (aik.)
Kotipaikka:   Concord, Kalifornia
Laulukieli:  englanti
Jäsenet:  Mike Hrubovcak, laulu   Colin Davis, kitara   Mike Poggione, basso   Tyson Jupin, rummut  
Levy-yhtiö:  Willowtip Records, 2011–   Unique Leader Records, 2005–2008   Listenable Records, 2002  
Aiheesta muualla
Kotisivut
Infobox OKNimi-testi OK: 
Vile on yhdysvaltalainen melodista death metalia soittava yhtye, joka perustettiin vuonna 1996 Concordessa, Kaliforniassa.
Yhtye on julkaissut neljä studioalbumia, joista viimeisin, Metamorphosis, julkaistiin vuonna 2011.
Jäsenet

Colin Davis – kitara (1996–)
Tyson Jupin – rummut (2002–)
Mike Hrubovcak – laulu (2006–)
Mike Poggione – basso (2012–)
Jäsenet > Entiset jäsenet

Lars Von Lowen – basso
Mike Hamilton – rummut (?–2000)
Darren Cesca – rummut
Chris Stolle – rummut
Jim Tkacz – kitara
Aaron Strong – kitara (?–2003)
Matt Faivre – bassokitara (1996–?)
Juan Urteaga – laulu (1996–2003)
Luke Jaeger – kitara (2003–?)
James Lee – laulu (2003–2005)
Jack Gibson – bassokitara (2005–?)
Diskografia > Studioalbumit

Stench of the Deceased (1999,  omakustanne)
Depopulate (2002,  Listenable Records)
The New Age of Chaos (2005,  Unique Leader Records)
Metamorphosis (2011,  Willowtip Records)
Diskografia > Kokoelma-albumit

Rare Tracks 1996–2004 (2012,  Hammerheart Records)
Diskografia > Singlet

Wolf at Your Door (2008,  Unique Leader Records)
Diskografia > Demot

Unearthed (1996)
Vile-ation (1997)
Aiheesta muualla

Yhtyeen kotisivu
Vile (yhtye) Encyclopaedia Metallumissa (englanniksi)
Whose Line Is It Anyway?

| Whose Line is it Anyway? |
| --- | --- |
Tyyli:  improvisaatiokomedia
Pääosissa:   Clive Anderson  Drew Carey  Ryan Stiles  Colin Mochrie  Wayne Brady Aisha Tyler
Alkuperämaa:   Iso-Britannia
Verkko:   Channel 4  ABC 1998-2007  The CW 2013-
Esitetty:   23. syyskuuta 1988  5. elokuuta 1998 –
Tuotanto
Tuotantoyhtiö(t):  Hat Trick Productions
Aiheesta muualla
Virallinen sivusto
IMDb
Whose Line Is It Anyway? (lyh. Whose Line? tai WLIIA) on brittiläinen Hat Trick Productionsin tuottama ja Clive Andersonin juontama improvisaatiokomediasarja, jota Channel 4 on esittänyt televisiossa vuodesta 1988 alkaen. Ennen siirtymistä televisioon BBC Radio 4 oli esittänyt sarjaa kuuden jakson verran tammi-helmikuussa 1988.
Ohjelmasta tehtiin myös samannimistä yhdysvaltalaista versiota, jota ABC on esittänyt vuodesta 1998. Tämän version juontajana toimii Drew Carey. Se siirtyi The CW-kanavalle vuonna 2013 ja juontajaksi vaihtui Aisha Tyler.
Myös MTV3:lla esitettävä Vedetään hatusta perustuu samaan formaattiin.
Romanssi (Jarkko Aholan albumi)

| Romanssi Jarkko Ahola |
| --- | --- | --- |

Studioalbumin tiedot
 Julkaistu: 18. marraskuuta 2016
 Formaatti: CD
 Tyylilaji: rock
 Levy-yhtiö: Warner Music
Listasijoitukset
  1.
Jarkko Aholan muut julkaisut
| Suojelusenkeli – Joulun klassikot 2 2014 | Romanssi 2016 | Mä tuun sun luo 2018 |
Romanssi on Jarkko Aholan albumi, joka julkaistiin 18. marraskuuta 2016. Se nousi neljännellä listaviikollaan Suomen virallisen listan ensimmäiselle sijalle, ja pysyi listalla yhteensä 25 viikkoa.
Kappaleet

Pilvi taivaan peittää (When There’s No You) – 3.08
Minä olen muistanut – 3.46
(Sä saat mut) Kyyneliin – 3.35
Love of My Life – 3.47
Kuutamon poika (Hijo de la Luna) – 5.12
Merimies (A Salty Dog) – 4.12
Laulu oravasta – 2.29
Romanssi – 3.17
Kyyneleet (The Crying Game) – 2.50
Jos nyt menet pois (Ne me quitte pas) – 3.26
Muisto vain jää (Only a Fool Breaks His Own Heart) – 4.03
Whoppers

Yksittäisiä Whoppereita.
Whoppers on kokoelma The Hershey Companyn kehittämiä mallasmaidon makuisia suklaapalloja. Whoppersin makeiset ovat pieniä, pyöreitä palloja, jotka ovat halkaisijaltaan 3/4 tuumaa. Niitä myydään tyypillisesti pienessä pahvisessa karkkipaketissa, suuremmassa paketissa, joka muistuttaa maitopurkkia, "Fun Size" -lajikkeessa, joka on putkenmuotoinen ja muovinen sinetöity pakkaus ja joka kattaa kaksitoista 21 gramman painoista Whopperia, tai pienemmässä putkenmuotoisessa pakkauksessa, joka sisältää kolme 6,8 gramman painoista Whopperia.
Makuvaihtoehdot

Tässä on makuvaihtoehdot, joita valmistetaan tällä hetkellä.
Original (suklaa)
Mansikkapirtelö
Reese'sin maapähkinävoi
Käännös suomeksi
Rob the Mob

| Rob the Mob |
| --- | --- |

Ohjaaja:  Raymond De Felitta
Käsikirjoittaja:  Jonathan Fernandez
Tuottaja:  William Teitler
Säveltäjä:  Stephen Endelman
Kuvaaja:  Christopher Norr
Leikkaaja:  David Leonard
Pääosat:   Michael Pitt  Nina Arianda 
Valmistustiedot
Valmistusmaa:  Yhdysvallat
Tuotantoyhtiö:  The Exchange
Levittäjä:  Alchemy (käännä suomeksi) Netflix
Ensi-ilta:  2014
Kesto:  104 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Rob the Mob on yhdysvaltalainen vuonna 2014 julkaistu rikoselokuva, jonka on käsikirjoittanut Jonathan Fernandez ja ohjannut Raymond De Felitta. Elokuvan pääosissa näyttelevät Michael Pitt ja Nina Arianda.
Näyttelijät

| 0 | 1 | 2 |
| --- | --- | --- |
|  Michael Pitt  | … |  Tommy Uva   |
|  Nina Arianda  | … |  Rosie Uva   |
|  Andy Garcia  | … |  Alfonse "Big Al" Fiorello   |
|  Michael Rispoli  | … |  Sal   |
|  Griffin Dunne  | … |  Dave Lovell   |
|  Ray Romano  | … |  Jerry Cardozo   |
|  Frank Whaley  | … |  Agent Frank Hurd   |
|  Yul Vazquez  | … |  Vinny   |
|  Jeremy Allen White  | … |  Robert "Bobby" Uva   |
|  Cathy Moriarty  | … |  Constance Uva   |
|  Luke Fava  | … |  Robbie   |
|  Burt Young  | … |  Joey D   |
|  Samira Wiley  | … |  Agent Annie Bell   |
|  Garry Pastore  | … |  Sammy "the Bull" Gravano   |
|  Aimee Mullins  | … |  Carrie   |
|  Marshall Efron  | … |  Anthony   |
|  Joseph R. Gannascoli  | … |  Dom   |
|  Adam Trese  | … |  Assistant Director Ryan   |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rob the Mob
Käännös suomeksi
Ruth First

Ruth First
Heloise Ruth First (4. toukokuuta 1925 Johannesburg – 17. elokuuta 1982 Maputo, Mosambik) oli eteläafrikkalainen poliittinen aktivisti ja yhteiskuntatieteilijä. 
Juutalaisen Firstin vanhemmat muuttivat Latviasta Etelä-Afrikkaan. He olivat Etelä-Afrikan kommunistisen puolueen perustajajäseniä ja First oli itse myös puolueen jäsen. First oli opiskeluaikanaan perustamassa apartheidia vastustanutta Edistyksellisten opiskelijoiden liittoa (engl. Federation of Progressive Students) ja tutustui Witwatersrandin yliopistossa myös opiskelleeseen Nelson Mandelaan. First vangittiin Rivonian oikeudenkäynnin yhteydessä 117 päiväksi ja vapauduttuaan hän pakeni aviomiehensä Joe Slovon kanssa Lontooseen. First toimi lukuisissa yliopistoissa tutkijana ja opettajana ja toimi myös aktiivisesti apartheid-hallinnon vastaisessa työssä. Hän kuoli vuonna 1982 Etelä-Afrikan hallituksen järjestämässä kirjepommiattentaatissa Mosambikissa.
Viitalampi (Saarijärvi)

| Viitalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°37′53″N, 24°45′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskujoki:  suo-oja 
Järvinumero:  14.664.1.023
Mittaustietoja
Pinnankorkeus:  212 m  
Pituus:  160 m  
Leveys:  100 m  
Rantaviiva:  0,431 km  
Pinta-ala:  1,194 ha  
Saaria:  ei saaria 
 fiViitalampi 
Viitalampi  on Keski-Suomessa Saarijärvellä  Kukon lähellä sijaitseva lampi.
Maantietoa

Lampi on 160 metriä pitkä, 100 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Vihanninjoen valuma-alueeseen (14.664) se kuuluu. Lammen vedenpinnan korkeus on 212 metriä mpy.
Viitalampi (Hankasalmi)

| Viitalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°24′34″N, 26°22′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskupuro:  Äijöpuro Nuutinjokeen 
Järvinumero:  14.374.1.001
Mittaustietoja
Pinnankorkeus:  100,3 m  
Pituus:  370 m  
Leveys:  160 m  
Rantaviiva:  1,485 km  
Pinta-ala:  9,375 ha  
Tilavuus:  0.000055 km³ 
Keskisyvyys:  0,59 m  
Suurin syvyys:  1,6 m  
Saaria:  ei saaria 
 fiViitalampi 
Viitalampi  on Keski-Suomessa Hankasalmella Piippaharjun lähellä sijaitseva lampi.
Maantietoa

Lammen pinta-ala on 9,4 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 55 000 kuutiometriä. Sen keskisyvyys on 0,6 metriä ja suurin syvyys on 1,6 metriä. Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Nuutinjoen valuma-alueeseen (14.374) se kuuluu. Lammen vedenpinnan korkeus on 100,3 metriä mpy.
Villi yö

| Villi yö> Career Opportunities |
| --- | --- |
 VHS-julkaisun kansikuva.
Ohjaaja:  Bryan Gordon
Käsikirjoittaja:  John Hughes
Tuottaja:  John Hughes A. Hunt Lowry
Säveltäjä:  Thomas Newman
Kuvaaja:  Donald McAlpine
Leikkaaja:  Glenn Farr Peck Prior
Pääosat:  Frank Whaley Jennifer Connelly Dermot Mulroney
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:  29. maaliskuuta 1991
Kesto:  83 minuuttia
Alkuperäiskieli:  englanti
Tuotto:  11,3 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Villi yö (engl. Career Opportunities) on vuonna 1991 ensi-iltansa saanut yhdysvaltalainen romanttinen komediaelokuva, jonka on ohjannut Bryan Gordon sekä käsikirjoittanut John Hughes. Sen pääosia esittävät Frank Whaley ja Jennifer Connelly.
Juoni

Paikallisen betoniasemanhoitajan suulas ja itsestään suuria kuvitteleva tyhjäntoimittajapoika havittelee hienoa työpaikkaa kaupungin Target-tavaratalossa, mutta hänet palkataan vain yövuoroon siivoojaksi. Ensimmäisenä yönä hän kohtaa tavaratalossa paikallisen miljonäärin tyttären ja hölmön ryöstäjäkaksikon.
Tuotanto

Hughes valitsi Bryan Gordonin ohjaamaan elokuvan nähtyään yhden Gordonin lyhytelokuvista. Elokuva kuvattiin Monroessa Atlantan lähellä sijainneessa Target-hypermarketissa. Elokuva tuotti lippuluukuilla yli 11 miljoonaa dollaria ja se sai pääosin negatiivisia arvosteluita kriitikoilta. John Hughes kertoi myöhemmin olevansa elokuvaan hyvin pettynyt, koska ei saanut sen tuotannossa juurikaan päätäntävaltaa käsikirjoituksen lisäksi. Hän jopa yritti saada nimensä pois elokuvan tekijäluettelosta.
Näyttelijät

| 0 | 1 | 2 |
| --- | --- | --- |
|  Frank Whaley  | … |  Jim Dodge   |
|  Jennifer Connelly  | … |  Josie McClellan   |
|  Dermot Mulroney  | … |  Nestor Pyle   |
|  Kieran Mulroney  | … |  Gil Kinney   |
|  John M. Jackson  | … |  Bud Dodge   |
|  Jenny O’Hara  | … |  Dotty Dodge   |
|  Noble Willingham  | … |  Roger Roy McClellan   |
|  Barry Corbin  | … |  konstaapeli Don   |
|  Wilbur Fitzgerald  | … |  Bob Bosenbeck   |
|  William Forsythe  | … |  myymälän valvoja   |
|  John Candy  | … |  C.D. Marsh (kreditoimaton rooli)   |
Vastaanotto

Video-oppaassa vuodelta 1994 Markku Salmi luonnehtii elokuvaa löysäksi teiniviihteeksi ja antaa sille kaksi tähteä viidestä, mikä vastaa sanallista arviota ”keskinkertainen”.
Moni muukin kriitikko suhtautui elokuvaan penseästi, mutta ihasteli Jennifer Connollyn kauneutta ja kirjoitti sen pelastavan elokuvan joten kuten katsomiskelpoiseksi. Myös musiikkiraitaa ja John Candyn jostain syystä kreditoimatonta esiintymistä tavaratalon johtajana elokuvan alussa kehuttiin.
Aiheesta muualla

Villi yö Internet Movie Databasessa (englanniksi)
Ruth Elfriede Hildner

Ruth Elfriede Hildner (1. marraskuuta 1919 – 2. toukokuuta 1947) oli SS-nainen ja keskitysleirivartija useilla keskitysleireillä toisen maailmansodan aikana.
Hildner meni leiripalvelukseen heinäkuussa 1944, jolloin hän tuli Ravensbruckiin koulutettavaksi. 26-vuotias Hildner meni Dachaun keskitysleiriin 1944 Aufseheriniksi. Tämän jälkeen hän meni Müncheniin Agfa Camera Werke -nimiseen alaleiriin. Hän palveli useilla alaleireillä mukaan lukien Hennigsdorf, Wittenberg ja Haselhorst. Joulukuussa 1944 hän saapui Helmbrechtsiin, pieneen Flossenburgin alaleiriin Hofin lähelle. Siellä hänestä kehkeytyi pelätty leirivartija.
Huhtikuussa 1945 leirivartijat evakuoivat sen asukit Yhdysvaltain armeijan edestä. Hildner oli yksi marssilla olleista vartijoista, ja tappoi piiskallaan useita vankeja ja pahoinpiteli toisia. Hän seurasi marssia Zwodauun, toiselle alaleirille Flossenburgiin, joka sijaitsi Tšekkoslovakiassa. Useita päiviä myöhemmin marssi lähti leiriltä läntiseen Tšekkoslovakiaan. Aikaisin toukokuussa 1945 SS-miehet ja naisvartijat pakenivat marssipaikalta. Hildner sekaantui pakolaisjoukkoihin. Maaliskuussa 1947 Tšekkoslovakian poliisi pidätti hänet, ja laittoi vankilaan. 2. toukokuuta 1947 hän joutui erikoiseen Kansanoikeuteen Písekissä Tšekkoslovakiassa. Samana päivänä hänet todettiin syylliseksi sotarikoksiin ja hirtettiin.
Robassomero

| Robassomero |
| --- | --- |

 Robassomero
 Koordinaatit: 45°12′N, 7°34′E 
Valtio:  Italia
Alue:  Piemonte
Metropolikaupunki:  Torino
Korkeus:  360 m
Väkiluku:  3 041
Aikavyöhyke:  UTC+1
 – Kesäaika:  UTC+2
 
 https://www.comune.robassomero.to.it 
Infobox OKVirheellinen NIMI-arvo: 
Robassomero (piemonteksi Robassomé ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 041 asukasta.
Romanssi (kappale)

| ”Romanssi” Leif Wager |
| --- | --- | --- |

Singlen tiedot
 Albumilta: Toivekonsertti 45
 B-puoli: ”Ramona”
 Äänitetty : 1971
 Julkaistu: 1971
 Formaatti: 7"-single
 Tekijä(t): Sävel: Nils-Eric Fougstedt, sanat: Reino Palmroth
 Tyylilaji: Balladi, Iskelmä
 Kesto: 04.18
 Levy-yhtiö: Fazer Finnlevy
Listasijoitukset
  Ei listasijoitusta
Leif Wagerin muut singlet
| ”Me Rakastavaiset / Portin Luona” 1961 | ”Romanssi” 1971 | ”Tuulen Tytär / Sadun Ruusu”  |
Romanssi on Nils-Eric Fougstedtin säveltämä ja sovittama ja Reino Palmrothin (Reino Hirvisepän) sanoittama musiikkikappale, jonka he tekivät vuonna 1943 valmistuneeseen suomalaiseen elokuvaan Katariina ja Munkkiniemen kreivi. Elokuvan tarina sijoittuu 1860-luvulle ja kertoo muonamiehen tyttären Katariinan ja nuoren kreivi Mauritz Armborgin rakkaustarinan. Vanha kreivitär, joka ei hyväksy epäsäätyistä suhdetta, yrittää estää nuorenparin avioliiton. Elokuvan miespääosan esittäjä, tuolloin Norjan kansalainen, 20-vuotias Leif Wager laulaa Romanssi-kappaleen elokuvan loppukohtauksessa, jossa kreivi Mauritz Armborg laulaa puistolammen rannalla rakkauslaulua tietämättä, että Katariina on lähellä.
Elokuvasta, Leif Wagerista ja Romanssi-rakkauslaulusta tuli sota-ajan Suomessa hyvin suosittuja. Elokuva oli vuoden 1943 katsotuin ja Romanssi-musiikkikappale yksi sotavuosien soitetuimmista kappaleista radiossa, jossa sitä soitettiin Yleisradion elokuvan ääniraidasta valmistamalla pikalevyllä. Romanssi säilyi myös vuosikausia radion Lauantain toivotut levyt -ohjelman vakiokappaleena.
Nils-Eric Fougstedtin sävellyksessä musiikki etenee A-osan eli ensimmäisen säkeistön jälkeen kertosäkeeseen. Kertosäkeiden välissä on A-osan mittainen instrumentaalisoolo. Laulu alkaa sanoin: "Sua vain yli kaiken mä rakastan, Sinä taivaani päällä maan, Minä maiset murheeni unohdan, Sinisilmiis kun katsoa saan."
Palmrothin kertomuksen mukaan elokuvan ohjaaja Ossi Elstelä soitti hänelle Viipuriin ja pyysi sanoitustyön "huippupikatyönä". Elstelä "rallatteli nuotin aidanseipäinä" ja hän lupasi valmista viidentoista minuutin kuluttua. Sanoituksen hempeys oli tilaajan ohje: "Ossi sanoi nimittäin, että tee niin makea kuin ikinä saat."
Romanssi-musiikkikappaleen myöhempi suosio ja levytykset

Koska kappaleen suosio jatkui, Leif Wager levytti laulun uudelleen Rauno Lehtisen sovittamana vuonna 1971. Kappaleesta on muodostunut ikivihreä Suomen musiikkiperinteessä. Se valittiin Ilta-Sanomien äänestyksessä vuonna 2014 kauneimmaksi suomalaiseksi rakkauslauluksi. Helsingin Sanomat pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Romanssi” oli yksi 35:stä eniten mainintoja saaneesta.
Kappaleen ovat levyttäneet suomalaisista artisteista myös muun muassa Finntrio (1966), Eino Grön (1974), Pepe Willberg (1977), Vesa-Matti Loiri (1994), Tapani Kansa (2000), Jukka Kuoppamäki (2003), Jari Sillanpää (2009) ja Polyteknikkojen Kuoro (2016). Antti Railio (2013)
Kappaleesta on myös ranskankielinen versio Romance. Ensimmäisen version on sanoittanut belgialainen Federico Birsotto (Freddy Birset). Birset esittää laulun levyllä  Souvenirs de France vuodelta 2003. Toinen ranskannos ilmestyi Irina Björklundin sanoittamana ja esittämänä vuonna 2014.
Sanguma

Sanguma oli vuosina 1977–1980 toiminut papuauusiguinealainen maailmanmusiikkiyhtye. Sen musiikissa käytettiin myös länsimaisia soittimia, ja se oli yksi varhaisimmista papuauusiguinealaisista yhtyeistä, joilla oli kansainvälinen ura.
Sanguma esiintyi South Pacific Festival of Artsilla 1980.
Jäsenet

Raymond Hakena
Thomas Komboi
Sebastian Miyoni
Tony Subam
Leonard Taligatus
Baruka Tau
Paul Yabo
Ruth Gbagbi

| Mitalit> Maa:   Norsunluurannikko.Naisten taekwondo. Olympialaiset  | Mitalit> Maa:   Norsunluurannikko.Naisten taekwondo. Olympialaiset  | Mitalit> Maa:   Norsunluurannikko.Naisten taekwondo. Olympialaiset  | Maa:   Norsunluurannikko> Naisten taekwondo. |
| --- | --- | --- | --- |
|  Pronssia | Rio 2016 | 67 kg |  |
|  Pronssia | Tokio 2020 | 67 kg |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 62 kg |  |
|  Pronssia | Maputo 2011 | 57 kg |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Antananarivo 2012 | 62 kg |  |
|  Kultaa | Tunis 2014 | 62 kg |  |
|  Kultaa | Port Said 2016 | 62 kg |  |
|  Hopeaa | Yaounde 2009 | 46 kg |  |
Ruth Marie Christelle Gbagbi (s. 7. helmikuuta 1994) on norsunluurannikkolainen taekwondon olympiamitalisti, Afrikan kisojen voittaja ja Afrikan-mestari.
Gbagbi saavutti Rio de Janeiron olympialaisissa 2016 pronssia alle 67 kg:n sarjassa kukistettuaan pronssiottelussa azerbaidžanilaisen Farida Azizovan pistein 7–1. Hän toisti saavutuksensa vuodelle 2021 siirretyissä Tokion olympialaisissa voittamalla pronssiottelussa Brasilian Milona Titonelin pistein 12–8. Hänestä tuli Norsunluurannikon ensimmäinen kaksi olympiamitalia saanut urheilija. Lontoon olympialaisissa 2012 hän hävisi samassa painoluokassa molemmat ottelunsa.
Gbagbi on saavuttanut Afrikan kisoissa kultaa 62-kiloisissa 2015 ja pronssia 57-kiloisissa 2011. Taekwondon Afrikan-mestaruuskilpailuissa hän on saanut kultaa 62 kg:n sarjassa 2012, 2014 ja 2016 sekä hopeaa 46-kiloisissa 2009. Universiadeissa hän oli kolmas 62-kiloisissa 2015.
Vuoden historiateos

Vuoden historiateos on  Historian Ystäväin Liiton vuodesta 1973 vuosittain palkitsema teos, joka on ”erittäin ansiokkaasti edistänyt historiallisen tietämyksen laajenemista ja syvenemistä suomalaisen yleisön keskuudessa”.
Vuodesta 2003 alkaen Vuoden historiateos on julkistettu  Suomalaisilla historiapäivillä.
Who’ll Stop the Rain

| ”Travelin’ Band” / ”Who’ll Stop the Rain” Creedence Clearwater Revival |
| --- | --- | --- |

Singlen tiedot
 Albumilta: Cosmo’s Factory
 A-puoli: ”Travelin’ Band”
 Julkaistu: 1970
 Tuottaja(t): John Fogerty
 Tyylilaji: folk rock, roots rock
 Kesto: 02.29
 Levy-yhtiö: Fantasy
Creedence Clearwater Revivalin muut singlet
| ”Fortunate Son” / ”Down on the Corner” 1969 | ”Travelin’ Band” / ”Who’ll Stop the Rain” 1970 | ”Run Through the Jungle” / ”Up Around the Bend” 1970 |
”Who’ll Stop the Rain” on yhdysvaltalaisen Creedence Clearwater Revival -yhtyeen kappale sen vuonna 1970 julkaistulta albumilta Cosmo's Factory. Se julkaistiin kahden A-puolen singlenä yhdessä kappaleen ”Travelin’ Band” kanssa, jolloin se nousi Billboard Hot 100 -listan sijalle kaksi.